Magali Magail

D’ **Magali Magail** (* 24. Hornung 1978 z’ Mìlhüüsa, Owerelsàss) ìsch a ehamààliga frànzeescha Volleybàllschpìelera un -Träänera, wo jetz Schportsmanatschera-n-ìsch. Àls Schpìelera-n-ìsch sa vu 1988 bis 2001 Libero biim Mìlhüüser Verain ASPTT Mulhouse gsìì. Mìt dam Verain ìsch sa zwaimol bis àm Andschpìel vu dr frànzeescha Nàzionààlmaischterschàft glunga. Vu 2005 bis 2019 ìsch sa Träänera vum ASPTT Mulhouse gsìì, mìt wällem sa ainmol d’ frànzeescha Maischterschàft un dr Frànkriich-Pokàl gwunna hàt. Vu 2014 bis 2016 ìsch sa drzüa Träänera vu dr frànzeescha Fràuija-Nàzionààlmànnschàft gsìì. Sitter 2019 ìsch sa Generààlmanatschera vum Verain vu Mìlhüüsa.

## ìhra Laawa un Kàrriar
D’ Magali Magail ìsch ànna 1978 z’ Mìlhüüsa-n-ìm Owerelsàss uff d’ Walt kumma. Sa schtàmmt vu Riichwiller bii Mìlhüüsa. Sa ìsch d’ äältra Schwaschter vum Christophe Magail, wo-n-eewafàlls Trääner biim ASPTT Mulhouse ìsch.

Ìhra gànza Kàrriar làng hàt d’ Magail àls Libero biim Mìlhüüser Verain ASPTT Mulhouse gschpìelt, vu 1988 bis 2001. Àls Schpìelera hàt sa nìmm d’ frànzeescha Maischterschàft gwunna, àwwer ìsch ànna 1997/1998 un 1998/1999 bis àm Andschpìel glunga —jeedsmol 
ìsch Mìlhüüsa vum RC Cannes gschlààga worra (3–0 un 3–1). Ànna 2000 hàt sa àui s’ Andschpìel vum Frànkriich-Pokàl gega Cannes verloora (3–0). Ànna 1998 ìsch drzüa d’ Magail mìt’m ASPTT Mulhouse àm 3. Plàtz vum CEV Challenge Cup, em drìttheechschta-n-öiropäischa Pokàl, ànàkumma.

D’ Magail hàt àui Beach-Volleybàll gschpìelt. Ànna 1996 ìsch sa zamma mìt dr Danielle Cachou àm 2. Plàtz vu dr frànzeescha Maischterschàft ànakumma. Ìm nachschta Joohr ìsch sa zamma mìt dr Aurélie Cachou àm 40. Plàtz vum Volleyball World Beach Pro Tour gsìì.

Ànna 2005 ìsch d’ Magail Träänera vum ASPTT Mulhouse worra. Ìn dr Saison 2005/2006 ìsch dr Verain àm 5. Plàtz vum frànzeescha Nàzionààlmaischterschàft gsìì. Vu 2006/2007 bis 2011/2012 ìsch jeedsmol dr ASPTT Mulhouse àm Andschpìel vu dr frànzeescha Maischterschàft vum RC Cannes gschlààga worra. Züadam ìsch dr Verain dräimol àm Andschpìel vum Frànkriich-Pokàl vum RC Cannes gschlààga worra: ànna 2009, 2010 un 2012. Ìn da Joohra 2013, 2018 un 2019 ìsch Mìlhüüsa àm 3. Plàtz vu dr Maischterschàft gsìì. Àls Träänera-n-ìsch drzüa d’ Magail sewana Mol àm 3. Plàtz vum Frànkriich-Pokàl ànakumma: ànna 2006, 2014, 2015, 2017, 2018, 2019, 2020. Ànna 2017 hàt dr Verain s’ Andschpìel vu dr Nàzionààlmaischterschàft gega Le Cannet gwunna (3–2). Ìm nachschta Joohr hàt’r dr Frànkriich-Schpìtzapokàl geega dr Pays d’Aix-Venelles VB gwunna. Àb 2016 ìsch ìn dr Magail ìhra Brüader Christophe Co-Trääner vum Verain worra.

Ìm Janner 2014 ìsch d’ Magail Àssistanz-Träänera vu dr frànzeescha Fràuija-Nàzionààlmànnschàft worra, zamma mìt’m Maurício Paes. Ìm März 2014 ìsch àwwer d’ Magail d’ Hàuiptträänera vu dr Nàzionààlmànnschàft worra; ìhra Àssistanta sìnn dr Thierry Hippolyte vum Verain Pays d’Aix-Venelles un d’ Laurence Plasman üss’m *Pôle Espoirs* vu Mìlhüüsa gsìì. Ànna 2015 hàt sìch s’ Frànkriich fìr d’ Öiropäischa Maischterschàft vu 2015 nìt kwàlifiziart, dänn’s ìm Mai 2014 àn dr drìtta Kwàlifikàzioonsrunda vum Slowenia gschlààga worra-n-ìsch. Fìr d’ Öiropäischa Maischterschàft vu 2017 hàt sìch s’ Frànkriich àui nìt kwàlifiziart, dänn’s àn dr 2. Kwàlifikàzioonsrunda geega Belgia un Schpània verloora hàt. Àm 3. März 2017 ìsch d’ Magail àls Träänera vu dr Nàzionààlmànnschàft àbgsätzt worra, dänn d’ Mànnschàft hàt a Vollzittträäner brüücht.

Àm And vum Saison 2018/2019 ìsch d’ Magail àls Träänera vum ASPTT Mulhouse z’rucktratta, fìr Generààlmanatschera vum Verain wara. Àls Trääner hàt ìhr dr Itàlianer François Salvagni noohgfolgt; dr Christophe Magail ìsch Co-Trääner blìewa. Vu 2019 bis 2021 hàt d’ Magail a Schportsmanatscher-Üssbìldung àm Zäntrum fìr Schportsracht un -Wìrtschàft (CDES) vu Limoges bikumma. Àls Generààlmanatschera vum ASPTT Mulhouse hàt sa mehrera-n-Ààgschtällta-n-iigschtällt. Ànna 2020, wu dr Christophe Magail gsundhaitshàlwer mehrera Wucha làng àbwaasend gsìì-n-ìsch, ìsch d’ Magali Magail àls Àssistanz-Träänera z’ruckkumma. Ànna 2021 hàt dr ASPTT Mulhouse d’ frànzeescha Maischterschàft so wia dr Frànkriich-Pokàl gwunna; àm nachschta Joohr ìsch’r Sìeger vum Frànkriich-Schpìtzapokàl gsìì.

Ànna 2021 ìsch d’ Magail d’ Schìrmhärrin vum Woohltaatigkaitslàuifa Les Mulhousiennes z’ Mìlhüüsa gsìì.

## d’ Eehra-n-üüsszaichnunga, wo sa bikumma hàt
Ànna 2017 hàt dr Elsassischa Schportsschurnàlischta-Bund (USJF-Alsace) d’ Magail àls bäschta Schportsträänera vum Elsàss ärnännt. Àm 31. Dezamber 2020 ìsch d’ Magali Magail àls Rìtter vum Nàzionààla Verdianschtoorda-n-ärnännt worra.

## Weblinks
* D’ Magali Magail uff dr offiziälla Websitta vum ASPTT Mulhouse (frànzeesch)
* D’ Magali Magail ìn dr Schpìeler-Dàtabànk vum Öiropäischa Volleybàll-Bund (anglisch)
* D’ Magali Magail biim *Global Sports Archive* (anglisch)
* D’ Magali Magail bii *Volleybox* (hoochdiitsch, frànzeesch)
* D’ Magali Magail bii *WorldOfVolley* (anglisch)
* D’ Magali Magail ìn dr *Beach Volleyball Database* (anglisch)

## Ainzelnohwiisa